Pasiūlymas Tarybos reglamentas iš dalies keičiantis Reglamentą (EB) Nr. 21/2004 dėl avių ir ožkų elektroninio identifikavimo įdiegimo datos /* KOM/2007/0710 galutinis - CNS 2007/0244 */





[pic] | EUROPOS BENDRIJŲ KOMISIJA | Briuselis, 15.11.2007 KOM(2007) 710 galutinis 2007/0244 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 21/2004 dėl avių ir ožkų elektroninio identifikavimo įdiegimo datos (pateikta Komisijos) AIŠKINAMASIS MEMORANDUMAS Kaip nustatyta Reglamente (EB) Nr. 21/2004, Komisija turi išnagrinėti kelių valstybėse narėse atliktų projektų, įgyvendinant elektroninio identifikavimo (EID) sistemas, patirtį ir pateikti Tarybai ataskaitą. Prie šios ataskaitos turėtų būti pridėtas pasiūlymas, dėl kurio Taryba balsuoja ir patvirtina arba pakeičia privalomo elektroninio identifikavimo įdiegimo datą − 2008 m. sausio 1 d. Komisijos ataskaitoje nurodoma, kad prieš nustatant galutinę datą, nuo kurios privaloma taikyti EID, reikėtų atlikti išsamias konsultacijas su suinteresuotosiomis šalimis ir visų pirma apsvarstyti elektroninio identifikavimo įdiegimo ekonominį poveikį. Todėl Reglamentą (EB) Nr. 21/2004 reikėtų iš dalies pakeisti, kad būtų nustatyta datos, nuo kurios avių ir ožkų EID taps privalomas, nustatymo tvarka. 2007/0244 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 21/2004 dėl avių ir ožkų elektroninio identifikavimo įdiegimo datos EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], atsižvelgdama į Europos ekonomikos ir socialinių reikalų komiteto nuomonę[3], kadangi: (1) 2003 m. gruodžio 17 d. Tarybos reglamente (EB) Nr. 21/2004, nustatančiame avių ir ožkų identifikavimo bei registravimo sistemą[4], nustatyta, kad kiekviena valstybė narė, laikydamasi šio reglamento nuostatų, nustato avių ir ožkų identifikavimo bei registravimo sistemą. (2) Reglamento (EB) Nr. 21/2004 9 straipsnio 3 dalyje nustatyta, kad nuo 2008 m. sausio 1 d. visų tame reglamente numatytų gyvūnų elektroninis identifikavimas yra privalomas. (3) Be to, to reglamento 9 straipsnio 4 dalyje nustatyta, kad Komisija iki 2006 m. birželio 30 d. pateikia Tarybai elektroninio identifikavimo sistemos įgyvendinimo ataskaitą, o kartu ir atitinkamus pasiūlymus, dėl kurių Taryba balsuoja ir patvirtina arba prireikus pakeičia datą, nuo kurios tą sistemą privaloma taikyti. (4) Komisijos ataskaitoje nurodoma, kad prieš nustatant galutinę datą, nuo kurios tą sistemą privaloma taikyti, reikėtų atlikti išsamias konsultacijas su suinteresuotosiomis šalimis ir visų pirma apsvarstyti elektroninio identifikavimo įdiegimo ekonominį poveikį. Todėl, norint atlikti konsultacijas su suinteresuotosiomis šalimis ir atsižvelgti į jų pastabas, reikia daugiau laiko. (5) Keletas valstybių narių jau sukūrė elektroninio identifikavimo įdiegimo technologiją ir įgijo nemažai šios sistemos įgyvendinimo patirties. Nereikėtų joms kliudyti įdiegti ją savo šalyse, jeigu, jų manymu, tai yra tikslinga. Iš jų patirties Komisija ir kitos valstybės narės galėtų gauti papildomos vertingos informacijos apie elektroninio identifikavimo techninę reikšmę bei poveikį, į kurį reikia atsižvelgti nustatant datą, nuo kurios jis taps privalomas Bendrijoje. (6) Todėl Reglamentą (EB) Nr. 21/2004 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 21/2004 iš dalies keičiamas taip: (1) 9 straipsnio 3 dalies pirma pastraipa pakeičiama taip: „3. Nuo datos, nustatytinos laikantis 13 straipsnio 2 dalyje nurodytos tvarkos, visų po tos datos gimusių gyvūnų elektroninis identifikavimas, numatytas šio straipsnio 1 dalyje nurodytose gairėse ir atitinkamose priedo A skirsnio nuostatose, yra privalomas. Ši data: a) nustatoma remiantis elektroninio identifikavimo taikymo techninės reikšmės, sąnaudų ir bendro poveikio vertinimu; b) turi būti nustatyta ne vėliau kaip likus 12 mėnesių iki tos datos, nuo kurios elektroninis identifikavimas taps privalomas.“ (2) 9 straipsnio 4 dalis pakeičiama taip: „4. Valstybės narės gali nustatyti gyvūnų, gimusių jų teritorijoje iki datos, nustatytinos laikantis 3 dalies nuostatų, privalomą elektroninį identifikavimą.“ 2 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL L, xxxx xx xx, p. xx. [2] OL L, xxxx xx xx, p. xx. [3] OL L, xxxx xx xx, p. xx. [4] OL L 5, 2004 1 9, p. 8. Reglamentas su pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).